CELEX: 31985R1980
Language: el
Date: 1985-07-16 00:00:00
Title: Κανονισμός (ΕΟΚ) αριθ. 1980/85 του Συμβουλίου της 16ης Ιουλίου 1985 που τροποποιεί τον κανονισμό (ΕΟΚ) αριθ. 1054/81 περί θεσπίσεως κοινής ενέργειας για την ανάπτυξη της παραγωγής βοοειδών κρεατοπαραγωγής στην Ιρλανδία και στη Βόρεια Ιρλανδία

Avis juridique important

|

31985R1980

Κανονισμός (ΕΟΚ) αριθ. 1980/85 του Συμβουλίου της 16ης Ιουλίου 1985 που τροποποιεί τον κανονισμό (ΕΟΚ) αριθ. 1054/81 περί θεσπίσεως κοινής ενέργειας για την ανάπτυξη της παραγωγής βοοειδών κρεατοπαραγωγής στην Ιρλανδία και στη Βόρεια Ιρλανδία  

Επίσημη Εφημερίδα αριθ. L 186 της 19/07/1985 σ. 0006 - 0006 Ισπανική ειδική έκδοση: Κεφάλαιο 03 τόμος 36 σ. 0088  Πορτογαλική ειδική έκδοση : Κεφάλαιο 03 τόμος 36 σ. 0088 

***** ΚΑΝΟΝΙΣΜΟΣ (ΕΟΚ) αριθ. 1980/85 ΤΟΥ ΣΥΜΒΟΥΛΙΟΥ  της 16ης Ιουλίου 1985  που τροποποιεί τον κανονισμό (ΕΟΚ) αριθ. 1054/81 περί θεσπίσεως κοινής ενέργειας για την ανάπτυξη της παραγωγής βοοειδών κρεατοπαραγωγής στην Ιρλανδία και στη Βόρεια Ιρλανδία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για των ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι, δυνάμει του κανονισμού (ΕΟΚ) αριθ. 1054/81 (3), όπως τροποποιήθηκε από τον κανονισμό (ΕΟΚ) αριθ. 2967/83 (4), η Ιρλανδία και το Ηνωμένο Βασίλειο έθεσαν σε εφαρμογή πρόγραμμα ανάπτυξης της παραγωγής βοοειδών, δίνοντας ιδιαίτερη προσοχή στην κρεατοπαραγωγή, τη γενετική βελτίωση των ζώων και τη βελτίωση της ποιότητας της διατροφής τους με σκοπό την επανόρθωση της δυσμενούς κατάστασης των γεωργικών εισοδημάτων στην Ιρλανδία και τη Βόρεια Ιρλανδία·  ότι, σύμφωνα με το άρθρο 4 του εν λόγω κανονισμού, η διάρκεια της κοινής δράσης περιορίζεται, ανάλογα με τα συγκεκριμένα μέτρα, σε καθορισμένες περιόδους από τις οποίες η μεγαλύτερη λήγει στις 30 Απριλίου 1984·  ότι είναι αναγκαίο να αυξηθεί ο έλεγχος της απόδοσης και ο γενεαλογικός έλεγχος στην Ιρλανδία και τη Βόρεια Ιρλανδία και ότι, κατά συνέπεια, είναι σκόπιμο να παραταθούν αυτά τα μέτρα μέχρι τις 31 Δεκεμβρίου 1986, προκειμένου να καλυφθούν οι υπάρχουσες ελλείψεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 παράγραφος 1 του κανονισμού (ΕΟΚ) αριθ. 1054/81, η δεύτερη παύλα αντικαθίσταται από το ακόλουθο κείμενο:  «- όσον αφορά τα μέτρα που αναφέρονται στο άρθρο 3 παράγραφος 1 στοιχεία α) και β), μέχρι τις 31 Δεκεμβρίου 1986».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Ιουλίου 1985.  Για το Συμβούλιο  Ο Πρόεδρος  M. FISCHBACH  (1) ΕΕ αριθ. C 149 της 19. 6. 1985, σ. 6.  (2) Γνώμη που διατυπώθηκε στις 12 Ιουλίου 1985 (δεν δημοσιεύθηκε ακόμα στην Επίσημη Εφημερίδα).  (3) ΕΕ αριθ. L 111 της 23. 4. 1981, σ. 1.  (4) ΕΕ αριθ. L 293 της 25. 10. 1983, σ. 3.